31997D0865
L 351/67
JURNALUL OFÍCIAL AL UNIUNII EUROPENE
DECIZIA COMISIEI
din 5 decembrie 1997
de recunoaștere în principiu a conformității dosarelor prezentate pentru examinare detaliată în vederea includerii CGA 245 704, flazasulfuronului, virusului poliedrozei nucleare a Spodopterei exigua, imazosulfuronului, pimetrozinei și sulfosulfuronului în anexa I la Directiva 91/414/CEE a Consiliului privind introducerea pe piață a produselor fitosanitare
(Text cu relevanță pentru SEE)
(97/865/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare (1), astfel cum a fost modificată ultima dată prin Directiva 97/57/CE a Comisiei (2), în special articolul 6 alineatul (3),
întrucât Directiva 91/414/CEE (denumită în continuare „directiva”) a prevăzut stabilirea unei liste comunitare a substanțelor active a căror includere în produsele fitosanitare este autorizată;
întrucât solicitanții au prezentat autorităților din statele membre dosare pentru obținerea includerii a șase substanțe active în anexa I la Directiva 91/414/CEE;
întrucât, la 15 octombrie 1996, Novartis Crop Protection AG a prezentat autorităților franceze un dosar privind substanța activă CGA 245 704;
întrucât, la 16 decembrie 1996, ISK Biosciences a prezentat autorităților spaniole un dosar privind substanța activă flazasulfuron;
întrucât, la 12 iulie 1996, Biosys a prezentat autorităților olandeze un dosar privind substanța activă „virusul poliedrozei nucleare a Spodopterei exigua”;
întrucât, la 27 iunie 1996, Urania Agrochem GmbH a prezentat autorităților germane un dosar privind substanța activă imazosulfuron;
întrucât, la 4 septembrie 1996, Novartis Crop Protection AG a prezentat autorităților germane un dosar privind substanța activă pimetrozină;
întrucât, la 24 aprilie 1997, Monsanto a prezentat autorităților irlandeze un dosar privind substanța activă sulfosulfuron;
întrucât autoritățile menționate au comunicat Comisiei rezultatele unei prime examinări a conformității dosarului cu cerințele privind datele și informațiile prevăzute în anexa II și, pentru cel puțin un produs fitosanitar care conține substanța activă în cauză, în anexa III la directivă; întrucât, în consecință și în conformitate cu dispozițiile articolului 6 alineatul (2), dosarul a fost prezentat de solicitanți Comisiei și celorlalte state membre;
întrucât, la 29 mai 1997, Comitetul permanent fitosanitar a fost sesizat în legătură cu dosarele privind flazasulfuronul, virusul poliedrozei nucleare a Spodopterei exiguași pimetrozina;
întrucât, la 19 iunie 1997, Comitetul permanent fitosanitar a fost sesizat în legătură cu dosarul privind CGA 245 704;
întrucât, la 11 iulie 1997, Comitetul permanent fitosanitar a fost sesizat în legătură cu dosarele privind imazosulfuronul și sulfosulfuronul;
întrucât articolul 6 alineatul (3) din directivă prevede că trebuie confirmată la nivelul Comunității conformitatea formală a dosarului cu cerințele privind datele și informațiile prevăzute în anexa II și, pentru cel puțin un produs fitosanitar care conține substanța activă în cauză, în anexa III la directivă;
întrucât această confirmare este necesară pentru ca examinarea detaliată a dosarului să poată continua și pentru ca statele membre să aibă posibilitatea de a acorda o omologare provizorie pentru produsele fitosanitare care conțin această substanță activă, în conformitate cu condițiile enunțate în articolul 8 alineatul (1) din directivă, în special cu condiția referitoare la evaluarea detaliată a substanței active și a produsului fitosanitar în raport cu cerințele directivei;
întrucât o asemenea decizie nu împiedică solicitarea de date și informații suplimentare societății în cauză în cazul în care, în cursul examinării detaliate, se dovedește că asemenea informații sau date sunt necesare pentru luarea deciziei;
întrucât statele membre și Comisia au convenit ca Franța să examineze detaliat dosarul privind CGA 245 704, Spania să examineze dosarul privind flazasulfuronul, Țările de Jos să examineze dosarul privind virusul poliedrozei nucleare a Spodopterei exigua, Germania să examineze dosarele privind imazosulfuronul și pimetrozina și Irlanda să examineze dosarul privind sulfosulfuronul;
întrucât Franța, Spania, Țările de Jos, Germania și Irlanda prezintă Comisiei, cât mai curând posibil și în termen de un an, un raport asupra concluziilor acestei examinări, însoțit de eventuale recomandări privind includerea sau neincluderea și condițiile aferente; întrucât, din momentul primirii raportului, examinarea detaliată se continuă, cu contribuția tuturor statelor membre, în cadrul Comitetului permanent fitosanitar;
întrucât măsurile prevăzute de prezenta decizie sunt conforme cu avizul Comitetului permanent fitosanitar,
ADOPTĂ PREZENTA DECIZIE:
Articolul 1
Se consideră că următoarele dosarele îndeplinesc în principiu cerințele privind datele și informațiile prevăzute în anexa II și, pentru un produs fitosanitar care conține substanța activă în cauză, în anexa III la directivă, ținând seama de utilizările propuse:
1.
dosarul prezentat Comisiei și statelor membre de ISK Biosciences în vederea includerii flazasulfuronului ca substanță activă în anexa I la Directiva 91/414/CEE, prezentat Comitetului permanent fitosanitar la 29 mai 1997;
2.
dosarul prezentat Comisiei și statelor membre de Biosys în vederea includerii virusului poliedrozei nucleare a Spodopterei exigua ca substanță activă în anexa I la Directiva 91/414/CEE, prezentat Comitetului permanent fitosanitar la 29 mai 1997;
3.
dosarul prezentat Comisiei și statelor membre de Novartis Crop Protection AG în vederea includerii CGA 245 704 ca substanță activă în anexa I la Directiva 91/414/CEE, prezentat Comitetului permanent fitosanitar la 19 iunie 1997;
4.
dosarul prezentat Comisiei și statelor membre de Urania Agrochem GmbH în vederea includerii imazosulfuronului ca substanță activă în anexa I la Directiva 91/414/CEE, prezentat Comitetului permanent fitosanitar la 11 iulie 1997;
5.
dosarul prezentat Comisiei și statelor membre de Novartis Crop Protection AG în vederea includerii pimetrozinei ca substanță activă în anexa I la Directiva 91/414/CEE, prezentat Comitetului permanent fitosanitar la 29 mai 1997;
6.
dosarul prezentat Comisiei și statelor membre de Monsanto în vederea includerii sulfosulfuronului ca substanță activă în anexa I la Directiva 91/414/CEE, prezentat Comitetului permanent fitosanitar la 11 iulie 1997.
Articolul 2
Prezenta decizie se adresează statelor membre.
Adoptată la Bruxelles, 5 decembrie 1997.